钦定古今图书集成/明伦汇编/氏族典/第377卷 > 《凌迪知万姓统谱》 > 孔纥
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔纥

按《家语》，防叔生伯夏，伯夏生叔梁纥，为鄹邑大夫。娶
于鲁之施氏，生女九人，无男。其妾生孟皮，病足，乃求
婚于颜氏。颜氏有女三人，父问曰：“鄹大夫先圣王之
裔，身长十尺，武力绝伦，三子孰能为之妻？”二子莫对。
其幼征在进曰：“从父所制。”父曰：“即尔能矣。”遂以妻之。
叔梁纥卒，葬于五父之衢。及征在没，孔子迁而合葬
于防。